ΓΡΑΠΤΗ ΕΡΩΤΗΣΗ E-4113/00

υποβολή: Glenys Kinnock (PSE) προς την Επιτροπή

(11 Ιανουαρίου 2001)

Θέμα: Σουδάν

Υπό το φως της κλιμάκωσης των εχθροπραξιών στην περιοχή γύρω από τις πετρελαιοπηγές του Σουδάν, των συνεχών παραβιάσεων των ανθρωπίνων δικαιωμάτων και τον εκτοπισμό πολιτών στη χώρα αυτή, καθώς και του γεγονότος ότι ελάχιστες αποδείξειςπάρχουν από τις οποίες να συνάγεται ότι η κυβέρνηση του Σουδάν έχει σοβαρά δεσμευθεί να προχωρήσει σε προοδευτικές αλλαγές, ποια σχέδια έχει η Επιτροπή για να αναθεωρήσει, με στόχο τον τερματισμό της, την πολιτική της της επικριτικής εμπλοκής έναντι της κυβέρνησης του Σουδάν;

Απάντηση του κ. Nielson Εξ ονόματος της Επιτροπής

(2 Μαρτίου 2001)

Η σχέση μεταξύ της Ένωσης και του Σουδάν έχει ισχυρά επηρεασθεί από τον πολιτικό διάλογο που ανανεώθηκε και τον οποίο είχε αρχίσει η Ένωση τον Νοέμβριο του 1999. Ο στόχος του ήταν η συζήτηση και η παρακολούθηση των εξελίξεων στο Σουδάν στους τομείς του εκδημοκρατισμού, των δικαιωμάτων του ανθρώπου και του κανόνα δικαίου, της ειρηνευτικής διαδικασίας, της πολιτικής κατά της τρομοκρατίας και των σχέσεων με τις γειτονικές χώρες. Η Ένωση άρχισε τον διάλογο με την ελπίδα ότι η κυβέρνηση του Σουδάν θα σημείωνε ουσιαστική πρόοδο στους τομείς αυτούς.

Μια αποστολή τρόικας της Ένωσης επισκέφθηκε το Σουδάν, στις 6 Δεκεμβρίου 2000, για να αξιολογήσει τα αποτελέσματα του πρώτου έτους του ανανεωμένου διαλόγου. Αυτή εξέφρασε, για μια ακόμη φορά, την ανησυχία της σχετικά με την κατάσταση όσον αφορά τα δικαιώματα του ανθρώπου στη χώρα και σχετικά με την έλλειψη προόδου στην ειρηνευτική διαδικασία που διεξάγει η διακυβερνητική αρχή για την ανάπτυξη (IGAD). Παρά τις ανησυχίες αυτές, τα κράτη μέλη και η Επιτροπή θεώρησαν το αποτέλεσμα του πρώτου έτους του πολιτικού διαλόγου ως, γενικά, θετικό και συμφώνησαν να συνεχίσουν τον διάλογο για ένα ακόμα έτος. Σημαντικό πλεονέκτημα του διαλόγου είναι ότι οι αρχές του Σουδάν κατανόησαν τις συγκεκριμένες προσδοκίες της Ένωσης και, γενικότερα, τον ρόλο της Ένωσης ως σημαντικού παράγοντα στις διεθνείς σχέσεις. Ο πολιτικός διάλογος ενθαρρύνει τη δημιουργία εμπιστοσύνης ενώ, συγχρόνως, εφαρμόζει σταθερή πίεση για θέματα που αφορούν, ειδικότερα, τους τομείς των δικαιωμάτων του ανθρώπου, της δημοκρατίας και της ειρηνευτικής διαδικασίας.

Λόγω της εδραιωμένης θέσης της Ένωσης σχετικά με θέματα όπως είναι η δημοκρατία και τα δικαιώματα του ανθρώπου στις σχέσεις της με τις τρίτες χώρες, οποιαδήποτε περαιτέρω βελτίωση των σχέσεων μεταξύ της Ένωσης και του Σουδάν θα εξαρτηθεί από τα συγκεκριμένα μέτρα που θα λάβει η σουδανική κυβέρνηση στους εν λόγω τομείς. Ο διάλογος, στο εξής, αφορά, κυρίως, θέματα που έχουν σχέση με τα δικαιώματα του ανθρώπου, τον εκδημοκρατισμό και τις πολιτικές ελευθερίες καθώς και την ειρηνευτική διαδικασία.

Η Επιτροπή ενθαρρύνει ιδιαίτερα την ειρηνευτική διαδικασία όχι μόνο με την παροχή πολιτικής και ηθικής στήριξης στις προσπάθειες μεσολάβησης της IGAD, αλλά επίσης και στις απευθείας επαφές της με τα εμπόλεμα μέρη. Η ίδια συμφωνεί με την έκκληση για μία άμεση, συνολική συμφωνία κατάπαυσης του πυρός,πό διεθνή έλεγχο, και με το αίτημα για πλήρη παύση παροχής όπλων σε οποιοδήποτε από τα δύο μέρη και τα θεωρεί ως αποφασιστικά βήματα στην κατεύθυνση της εξεύρεσης μιας πολιτικής λύσης στη σύγκρουση στο νότο.